AQSh prezidentligiga Respublikachilar partiyasidan nomzod Donal Tramp Iroqning sobiq prezidenti Saddam Husaynni terrorchilarni yo‘q qilganligi uchun maqtadi. Bu haqda ABC News xabar bermoqda. «Saddam Husaynning yomon odam bo‘lganligi aniq. Ammo u bilasizmi nima yaxshilik qilgan? U terrorchilarni o‘ldirgan va buni ajoyib tarzda amalga oshirgan. Ular terrorchilar edi — shu bois ularning kuni bitgandi», — dedi Tramp marosimlardan birida.  Avvalroq Tramp agar hozir Iroq sobiq prezidenti Saddam Husayn va Liviya sobiq rahbari Muammar Qaddofiy tirik bo‘lganida dunyo “100 foiz yaxshi bo‘lar edi”, deb aytgan edi.